text: Du er ikke den eneste, der har svært ved at sælge dit sommerhus
  26 juli 2011 kl. 08.58
  Sommerhuse er enormt svære at sælge. Hvert andet sommerhus har stået til salg i over et år.
  47 pct. af de danske sommerhuse, der er til salg, har været til salg i mere end et år.
  Det fremgår af nye tal fra Boligsiden.dk.
  - Liggetiderne for fritidshuse er en hel del længere end for andre boligtyper. Og næsten halvdelen af alle fritidshuse er altså til salg i mindst et år, fortæller Birgit Daetz, der er kommunikationsdirektør hos boligsiden.dk.
  - Deler man de huse, som har stået længst til salg, op i mindre enheder, er der 25 pct. ? af det samlede udbud ? som har ventet på en køber mellem et og to år, mens 15 pct. har været til salg i to til tre år.
  Derudover er der en lille gruppe af fritidshuse, som har stået til salg i yderst lang tid: 5 pct. har stået til salg i tre til fire år og 2 pct. har været udbudt mellem fire og fem år, forklarer Birgit Daetz.
  - Derudover er antallet af udbudte fritidsboliger ? som det i øvrigt ses for stort set alle andre boligtyper ? steget voldsomt i de seneste måneder, siger Birgit Daetz.
  